**Солиқ кодексининг 227 прим 1-моддасида назарда тутилган ҳуқуқбузарликлар учун жарима миқдори 2 % этиб белгиланди**

“Ўзбекистон Республикаси Солиқ кодексининг [227 прим 1-моддасига](https://lex.uz/docs/-4674902#-5909414) ўзгартириш киритиш тўғрисида”ги Қонун қабул қилинди.

👉 [ЎРҚ-927 29.05.2024](https://soliq.uz/storage/files/May2024/000000008f09985b018fc7c39696002a.pdf)

Унга кўра,

 ▫️фискал белгиларни акс эттириш ёхуд автоматлаштирилган ҳисобга олиш ўлчов воситалари билан жиҳозлаш ёки солиқ органларининг ахборот тизимлари билан интеграция қилинишини таъминлаш бўйича қонунчиликда белгиланган талабларни ёки тартибни бузиш,

▫️товарларни (маҳсулотларни) ишлаб чиқарувчилар, импорт қилувчилар ва сотувчилар томонидан идентификация воситалари орқали мажбурий рақамли маркировкалаш қоидаларини бузиш —

реализация амалга оширилган охирги ҳисобот чорагида олинган соф тушумнинг 2 %и миқдорида жарима солишга сабаб бўлади.

Худди шундай ҳуқуқбузарлик жарима қўлланилганидан кейин 1 йил давомида такроран содир этилса, жарима миқдори охирги ҳисобот чорагида олинган соф тушумнинг 20 %ини ташкил этади.

Аввал ушбу ҳуқуқбузарлик реализация амалга оширилган охирги ҳисобот чорагида олинган соф тушум миқдорида (100%) жарима солишга сабаб бўлар эди.

Қунун расмий эълон қилинган кундан эътиборан кучга киради.

**Солиқ солиш методологияси бошқармаси**